cyanic-selkie/wikianc huggingface dataset:
মরুজ বাস্তুতন্ত্র
আবহাওয়া
মরু অঞ্চলে বিভিন্ন রকম আবহাওয়া এবং তাপমাত্রা লক্ষ্য করা যায়, যার মধ্যে সবচেয়ে গুরুত্বপূর্ণ হলো শুষ্ক, আধা শুষ্ক, উপকূলীয়, এবং শীতল। মরুভূমি অঞ্চলে সারা বছরই উষ্ণ জলবায়ু বিরাজ করে এবং এখানে বার্ষিক বৃষ্টিপাতের পরিমান ও অনেক কম। পাশাপাশি কম আদ্রর্তার ফলে মরু অঞ্চলে দিনের বেলা উচ্চ তাপমাত্রা এবং রাত্রিবেলা ব্যাপক তাপ ক্ষয় হয়। মরু অঞ্চলের বার্ষিক গড় তাপমাত্রা ২০- ২৫°C থাকে। কিন্তু চরম অবস্থায় তাপমাত্রা -১৮°C থেকে ৪৯°C পর্যন্ত হতে পারে।
তেনি লোকসভা কেন্দ্র
তেনি লোকসভা কেন্দ্রটি তামিলনাড়ু রাজ্যের ৩৯ টি লোকসভা কেন্দ্রের একটি এবং ২০০৯ সালের লোকসভা কেন্দ্রটি প্রতিষ্ঠিত হয়। এটি অসংরক্ষিত আসন এবং মোট ৬ টি বিধানসভা কেন্দ্র নিয়ে গঠিত। লোকসভা কেন্দ্রের অন্তর্গত এলাকার সরকারি ভাষা হল তামিল।
এই লোকসভা কেন্দ্র থেকে নির্বাচিত সদস্য ভারতীয় সংসদের লোকসভাতে প্রতিনিধিত্ব। প্রতি ৫ বছর অন্তর কেন্দ্রটিতে নির্বাচন অনুষ্ঠিত হয়। বিশেষ করণে ৫ বছরের পূর্বেই নির্বাচন হয়, যা উপনির্বাচন নামে পরিচিত।
এই লোকসভা কেন্দ্রটি তামিলনাড়ুর সমগ্র তেনি জেলা ও মাদুরাই জেলার মধ্য ও দক্ষিণ পশ্চিম অংশ নিয়ে গঠিত।
ইতিহাস
তেনি লোকসভা কেন্দ্রে ২০০৯ খ্রিস্টাব্দে প্রথম নির্বাচন অনুষ্ঠিত হয় এবং ২০১৯ সালে সর্বশেষ নির্বাচন অনুষ্ঠিত হয়েছে। ২০০৯ খ্রিস্টাব্দের পুর্বে এটি পেরিয়াকুলম নামে পরিচিত ছিলো ও আরো দুটি নতুন বিধানসভা কেন্দ্র ছিল।
বিধানসভা কেন্দ্র গুলি
লোকসভা কেন্দ্রটি তামিলনাড়ু রাজ্যের ২৩৪ টি বিধানসভা কেন্দ্রের মধ্যে ৬ টি বিধানসভা কেন্দ্র নিয়ে গঠিত। বিধানসভা কেন্দ্রের নির্বাচিত সদস্য তামিলনাড়ু বিধানসভাতে প্রতিনিধিত্ব করে। প্রতি ৫ বছর অন্তর কেন্দ্রটিতে নির্বাচন অনুষ্ঠিত হয়। এই ৬ টি বিধানসভা কেন্দ্রে সর্বশেষ ২০১৪ সালে নির্বাচন অনুষ্ঠিত হয়। এই লোকসভা কেন্দ্রের মধ্যে ২টি বিধানসভা কেন্দ্র (চোলবন্দান, পেরিয়াকুলম) তফসিলী জাতিদের জন্য সংরক্ষিত।
এই বিধানসভা কেন্দ্রটি তামিলনাড়ু রাজ্যের বিধানসভা কেন্দ্রগুলির মধ্যে ১৯০ নং বিধানসভা কেন্দ্র৷ এটি মাদুরাই জেলায় অবস্থিত৷ এই কেন্দ্রটি তফসিলী জাতিদের জন্য সংরক্ষিত। এই বিধানসভা কেন্দ্রটি তামলনাড়ু রাজ্যের বিধানসভা কেন্দ্রগুলির মধ্যে ১৯৭ নং বিধানসভা কেন্দ্র৷ এটি মাদুরাই জেলায় অবস্থিত৷ এটি অসংরক্ষিত আসন৷ এই বিধানসভা কেন্দ্রটি তামিলনাড়ু রাজ্যের বিধানসভা কেন্দ্রগুলির মধ্যে ১৯৮ নং বিধানসভা কেন্দ্র৷ এটি তেনি জেলায় অবস্থিত৷ এটি অসংরক্ষিত আসন৷ এই বিধানসভা কেন্দ্রটি তামিলনাড়ু রাজ্যের বিধানসভা কেন্দ্রগুলির মধ্যে ১৯৯ নং বিধানসভা কেন্দ্র। এটি তেনি জেলায় অবস্থিত৷ এই কেন্দ্রটি তফসিলী জাতিদের জন্য সংরক্ষিত। এই বিধানসভা কেন্দ্রটি তামিলনাড়ু রাজ্যের বিধানসভা কেন্দ্রগুলির মধ্যে ২০০ নং বিধানসভা কেন্দ্র। এটি তেনি জেলায় অবস্থিত৷ এটি অসংরক্ষিত আসন৷ এই বিধানসভা কেন্দ্রটি তামিলনাড়ু রাজ্যের বিধানসভা কেন্দ্রগুলির মধ্যে ২০১ নং বিধানসভা কেন্দ্র। এটি তেনি জেলায় অবস্থিত৷ এটি অসংরক্ষিত আসন৷
বর্তমান ও প্রাক্তন বিজয়ী সাংসদদের তালিকা
নিচের সারণীটি শুরু থেকে শেষ নির্বাচন পর্যন্ত এই সংসদীয় আসনের সকল বিজয়ী ও প্রাক্তন সংসদ সদস্যের নাম উপস্থাপন করে। আসনটির বর্তমান সংসদ সদস্য হলেন সর্বভারতীয় আন্না দ্রাবিড় মুনেত্র কড়গম-এর শ্রী রবীন্দ্রনাথ কুমার।
বেতার তরঙ্গ
বেতার তরঙ্গ বা রেডিও তরঙ্গ এক প্রকারের তড়িৎ-চৌম্বকীয় বিকিরণ। এটি সর্বাপেক্ষা বৃহত্তম তরঙ্গদৈর্ঘ্য বিশিষ্ট তড়িৎ চৌম্বকীয় বিকিরণ যার তরঙ্গদৈর্ঘ্যের সীমা ১ মিলিমিটার থেকে ১০,০০০ কিলোমিটার পর্যন্ত বিস্তৃত হয়। এই তরঙ্গ খালি চোখে দেখা যায় না। বেতার তরঙ্গের কম্পাঙ্ক দৃশ্যমান আলোর থেকে কম - ৩ কিলোহার্টজ থেকে ৩০০ গিগাহার্টজ। ৩০০ গিগা হার্টজ রেডিও তরঙ্গের তরঙ্গদৈর্ঘ্য ১ মিলিমিটার (চালের দানার চেয়ে ছোট); আবার ৩০ হার্টজ রেডিও তরঙ্গের তরঙ্গদৈর্ঘ্য ১০,০০০ কিলোমিটার (যা পৃথিবীর ব্যাসার্ধের চেয়েও দীর্ঘ)।
সর্বপ্রথম বাঙালি বিজ্ঞানী স্যার জগদীশচন্দ্র বসু বৈদ্যুতিক তার ছাড়া কীভাবে দূরে রেডিও সংকেত পাঠানো যায় এ বিষয়ে তিনি অনেক গবেষণা করেন। 1895 সালে তিনি প্রথমবারের মতো বেতারে দূরবর্তী স্থানে রেডিও সংকেত পাঠিয়ে দেখান। মাইক্রোওয়েভ গবেষণার ক্ষেত্রেও তার বড় অবদান আছে, তিনিই প্রথম বিদ্যুৎ চৌম্বকীয় তরঙ্গ দৈর্ঘ্যকে মিলিমিটার পর্যায়ে (প্রায় 5 মিলিমিটার) নামিয়ে আনতে সক্ষম হন। আচার্য জগদীশচন্দ্র বসু রেডিও সংকেতকে শনাক্ত করার জন্য অর্ধপরিবাহী জংশন ব্যবহার করেন। এই আবিষ্কার পেটেন্ট করে বাণিজ্যিক সুবিধা নেওয়ার পরিবর্তে তিনি সেটি সবার জন্য উন্মুক্ত করে দেন। পৃথিবীর সবচেয়ে বড় কারিগরি, প্রযুক্তিবিদ এবং পেশাজীবীদের প্রতিষ্ঠান ইনস্টিটিউট অফ ইলেকট্রিক্যাল এন্ড ইলেকট্রনিকস বসু। ইঞ্জিনিয়ারিং (IEEE) তাঁকে রেডিও বিজ্ঞানের একজন জনক হিসেবে অভিহিত করে।
বড় তরঙ্গ দৈর্ঘ্য খুবই কম শক্তি সম্পন্ন হয় এবং অকল্পনীয় দুরত্ব পাড়ি দিতে পারে। অন্যান্য সব তড়িৎ-চৌম্বকীয় বিকিরণের মত বেতার তরঙ্গও শুন্যে আলোর গতিতে ভ্রমণ করে, তবে পৃথিবীর বায়ুমন্ডলের কাছাকাছি কিছুটা কম গতিতে ভ্রমণ করে। বেতার তরঙ্গ সাধারণত ত্বরণে গতিপ্রাপ্ত চার্জযুক্ত কণা দ্বারা উৎপন্ন হয়। প্রাকৃতিক উপায়ে বেতার তরঙ্গ সৃষ্টি হয় সাধারণতঃ বজ্রপাত বা মহাজাগতিক বস্তু থেকে এবং কৃষ্ণবস্তু বিকিরণের অংশ হিসেবেও এ তরঙ্গ পাওয়া যায়। রেডিও তরঙ্গ কৃত্রিমভাবে ট্রান্সমিটার দিয়ে তৈরি হয় এবং এন্টেনার সাহায্যে রেডিও রিসিভার দ্বারা পাওয়া যায়। কৃত্রিমভাবে তৈরীকৃত বেতার তরঙ্গ মোবাইল টেলিযোগাযোগ, বেতার যোগাযোগ, সম্প্রচার, রাডার ও অন্যান্য দিকনির্দেশনা (navigation) ব্যবস্থা, কৃত্রিম উপগ্রহের সাথে যোগাযোগ, তারবিহীন কম্পিউটার নেটওয়ার্ক সহ অসংখ্য কাজে ব্যবহৃত হয়। ভিন্ন কম্পাঙ্কের বেতার তরঙ্গের বৈশিষ্ট্য ভিন্ন রকম হয়। বড় তরঙ্গদৈর্ঘ্যের বেতার তরঙ্গ পাহাড়ের মতো বাধার কারণে বিচ্ছুরিত হতে পারে এবং পৃথিবীর সীমারেখা অনুসরণ করে যেতে পারে(গ্রাউন্ড ওয়েভ)। ছোট বা ক্ষুদ্র তরঙ্গ আয়নমন্ডল দ্বারা প্রতিফলিত হতে পারে এবং অতি ক্ষুদ্র দৈর্ঘ্যের বেতার তরঙ্গ খুবই অল্প বাঁক নিতে পারে বলে শুধু দৃষ্টি রেখা (line of sight) বরাবর ভ্রমণ করতে পারে।
বিভিন্ন ব্যবহারকারীদের মধ্যে যাতে হস্তক্ষেপ না ঘটে সেজন্য কৃত্রিমভাবে রেডিও তরঙ্গের উৎপাদন ও ব্যবহার আইন দ্বারা ইন্টারন্যাশনাল টেলিকমিউনিকেশন ইউনিয়ন কর্তৃক কঠোরভাবে নিয়ন্ত্রিত, যা বেতার তরঙ্গকে কৃত্রিম সহায়তা ছাড়া মহাকাশে ভ্রাম্যমাণ ৩০০০ গিগাহার্জ এর কম কম্পাংকের তরঙ্ হিসেবে সজ্ঞায়িত করে। বেতার বর্ণালিটি কম্পাংকের ভিত্তিতে কয়েকটি রেডিও ব্যান্ডে বিভক্ত করে বিভিন্ন ব্যবহারকারীর জন্য বরাদ্দ করা হয়েছে। thumb|upright=1.0|এনিমেশনটি একটি অর্ধ-তরঙ্গ ডাইপোল অ্যান্টেনার যেটি রেডিও তরঙ্গ বিকিরণ করছে, যা তড়িৎক্ষেত্রের বলরেখা দেখাচ্ছে। কেন্দ্রের অ্যান্টেনাটি হলো দুটি উল্লম্ব ধাতুর রড যা একটি রেডিও ট্রান্সমিটারের সাথে সংযুক্ত (দেখানো হয়নি)। ট্রান্সমিটারটি রডের মধ্যে অল্টারনেট কারেন্ট প্রয়োগ করে, যা তাদের পরিবর্তনশীল ধনাত্মক (+) এবং ঋণাত্মক (-) চার্জে চার্জ করে। বিদ্যুৎ ক্ষেত্রের লুপ অ্যান্টেনা ছেড়ে আলোর গতিতে দূরে চলে যায়; এগুলোই রেডিও তরঙ্গ। এই অ্যানিমেশনে সম্পূর্ণ ক্রিয়াটি অত্যন্ত ধীরভাবে দেখানো হয়েছে।
আবিষ্কার ও অগ্রগতি
১৮৬৭ সালে স্কটিশ গাণিতিক পদার্থবিদ জেমস ক্লার্ক ম্যাক্সওয়েল গাণিতিক তত্ত্বের মাধ্যমে রেডিও তরঙ্গের ধারণা সামনে আনেন । তার গাণিতিক তত্ত্ব এখন ম্যাক্সওয়েলর সমীকরণ নাম পরিচিত। ম্যাক্সওয়েল তাঁর তত্ত্বের মাধ্যমে ভবিষৎবাণী করেন যে যুগল তড়িৎ ও চুম্বক ক্ষেত্র স্পেসের মধ্য দিয়ে ভ্রমণ করতে পারে তড়িৎ-চুম্বক তরঙ্গ আকারে। ম্যাক্সওয়েল আরও দাবি করেন যে আলো এক প্রকার তড়িৎ-চুম্বক তরঙ্গ যার তরঙ্গ দৈর্ঘ খুব কম। ১৮৮৭ সালে জার্মান পদার্থবিদ হেনরিখ হার্টজ পরীক্ষার মাধ্যমে ম্যাক্সওয়েলের তত্ত্বের প্রমান করেন। প্রমানের জন্য তিনি পরীক্ষাগারে রেডিও তরঙ্গ উৎপন্ন করেন এবং দেখান যে রেডিও তরঙ্গ আলোর মতো ধর্ম প্রদর্শন করে । ধর্ম গুলো হলো স্থির তরঙ্গ, প্রতিসরণ, বিচ্ছুরণ এবং সমবর্তন।
সর্বপ্রথম বাঙালি বিজ্ঞানী স্যার জগদীশচন্দ্র বসু বৈদ্যুতিক তার ছাড়া কীভাবে দূরে রেডিও সংকেত পাঠানো যায় এ বিষয়ে তিনি অনেক গবেষণা করেন। 1895 সালে তিনি প্রথমবারের মতো বেতারে দূরবর্তী স্থানে রেডিও সংকেত পাঠিয়ে দেখান। মাইক্রোওয়েভ গবেষণার ক্ষেত্রেও তার বড় অবদান আছে, তিনিই প্রথম বিদ্যুৎ চৌম্বকীয় তরঙ্গ দৈর্ঘ্যকে মিলিমিটার পর্যায়ে (প্রায় 5 মিলিমিটার) নামিয়ে আনতে সক্ষম হন। আচার্য জগদীশচন্দ্র বসু রেডিও সংকেতকে শনাক্ত করার জন্য অর্ধপরিবাহী জংশন ব্যবহার করেন। এই আবিষ্কার পেটেন্ট করে বাণিজ্যিক সুবিধা নেওয়ার পরিবর্তে তিনি সেটি সবার জন্য উন্মুক্ত করে দেন। পৃথিবীর সবচেয়ে বড় কারিগরি, প্রযুক্তিবিদ এবং পেশাজীবীদের প্রতিষ্ঠান ইনস্টিটিউট অফ ইলেকট্রিক্যাল এন্ড ইলেকট্রনিকস বসু। ইঞ্জিনিয়ারিং (IEEE) তাঁকে রেডিও বিজ্ঞানের একজন জনক হিসেবে অভিহিত করে।
১৮৯৪ থেকে ১৮৯৫ সালের মধ্যে ইতালীয় উদ্ভাবক গুগলিয়েলমো মার্কোনি সর্বপ্রথম ব্যবহার উপযোগী রেডিও ট্রান্সমিটার এবং রিসিভার আবিষ্কার করেন। এর জন্য তিঁনি ১৯০৯ সালে পদার্থবিজ্ঞানে নোবেল পুরস্কারে ভূষিত হন। বাণিজ্যিক ভাবে রেডিও যোগাযোগব্যবস্থা শুরু হয় ১৯০০ সালের দিকে। ১৯১২ সালের দিকে পূর্বের নাম "হার্টজিয়ান তরঙ্গ" এর পরিবর্তে আধুনিক "রেডিও তরঙ্গ" নামের প্রচলন শুরু হয়।
প্রেরণ ও গ্রহণ
ত্বরিত চার্জযুক্ত কণার মাধ্যমে বেতার তরঙ্গ তৈরি করা যায়। রেডিও তরঙ্গের প্রাকৃতিক উৎসগুলোর মধ্যে রয়েছে সূর্য,ছায়াপথ এবং নীহারিকা। উষ্ণ বস্তুসমূহ তাদের কৃষ্ণবস্তু বিকিরণের অংশ হিসেবে উচ্চ কম্পাঙ্কের বেতার তরঙ্গ(মাইক্রোওয়েভ) বিকিরণ করে।
বেতার তরঙ্গগুলো কৃত্রিমভাবে সময়-পরিবর্তী বিদ্যুৎ প্রবাহ দ্বারা উৎপাদিত হয়, একটি বিশেষ আকৃতির ধাতব পরিবাহী যা এন্টেনা নামে পরিচিত, এ কাজে ব্যবহৃত হয়। রেডিও ট্রান্সমিটার নামক একটি ইলেক্ট্রনিক যন্ত্র দোলায়মান বৈদ্যুতিক প্রবাহ তৈরি করে এবং এন্টেনা শক্তিকে বেতার তরঙ্গ হিসেবে বিকিরণ করে। বেতার তরঙ্গ রেডিও রিসিভারের সাথে যুক্ত অপর একটি এন্টেনা দ্বারা গৃহীত হয়। বেতার তরঙ্গ যখন রিসিভিং এন্টেনায় আঘাত করে তখন তারা ধাতুর ইলেক্ট্রনগুলোকে সামনে পিছনে ঠেলে দিয়ে ক্ষুদ্র দোদুল্যমান স্রোত তৈরি করে যা রিসিভার দ্বারা শনাক্ত করা হয়। থাম্ব|অর্ধতরঙ্গ দ্বিপোল এন্টেনা কর্তৃক বেতার তরঙ্গ গ্রহণ কোয়ান্টাম মেকানিক্স অনুসারে,অন্য সকল তড়িৎচৌম্বক বিকিরণে র মতো বেতার তরঙ্গকেও ফোটন নামক চার্জহীন কণার প্রনাহ হিসেবে গণ্য করা যায়। তরঙ্গ প্রেরণকারী একটি এন্টেনার ইলেক্ট্রনগুলো রেডিও ফোটন নামক বিছিন্ন প্যাকেটে শক্তি নির্গত করে এবং গ্রহণকারী এন্টেনার ইলেক্ট্রনগুলো রেডিও ফোটন হিসেবে শক্তি শোষণ করে। একটি এন্টেনা একটি লেজারের মত ফোটনের একটি সুসংগত বিকিরণকারী, তাই রেডিও ফোটনগুলি সব সমদশায় থাকে। প্ল্যাঙ্কের সম্পর্ক E =hν থেকে প্রাপ্ত রেডিও ফোটনের শক্তি অত্যন্ত ছোট, ১০-২২ থেকে ১০-৩০ জুল পর্যন্ত। এটি এতই ছোট যে, কিছু নির্দিষ্ট আণবিক ইলেক্ট্রন স্থানান্তর প্রক্রিয়া ব্যতীত( যেমন একটি মেসার নির্গত মাইক্রোওয়েভ ফোটন পরমাণু), রেডিও তরঙ্গ নির্গমন এবং শোষণকে সাধারণত একটি ক্ল্যাসিক্যাল প্রক্রিয়া হিসাবে বিবেচনা করা হয়, যা ম্যাক্সওয়েলের সমীকরণ দ্বারা পরিচালিত হয়।
বৈশিষ্ট্য
শূন্যে রেডিও তরঙ্গ আলোর গতিতে চলে। একটি মাধ্যমের ভেতর দিয়ে যাওয়ার সময় মাধ্যমের চৌম্বক প্রবেশ্যতা এবং ভেদনযোগ্যতার উপর নির্ভর করে ধীর হয়ে যায়। বায়ু যথেষ্ট পাতলা বলে পৃথিবীর বায়ুমণ্ডলে বেতার তরঙ্গ আলোর গতির খুব কাছাকাছি ভ্রমণ করে। তরঙ্গদৈর্ঘ্য হল তরঙ্গের বৈদ্যুতিক ক্ষেত্রের একটি চূড়া (ক্রেস্ট) থেকে পরের চূড়ার দূরত্ব, এবং তরঙ্গের কম্পাঙ্কের ব্যস্তানুপাতিক। শুণ্যে বা বাতাসে ভ্রমণকারী রেডিও তরঙ্গের ফ্রিকোয়েন্সি এবং তরঙ্গদৈর্ঘ্যের সম্পর্ক হল
λ=c/f,
যেখানে, c=২.৯৯৯.৭৯*১০৬ m/s (প্রায়)
সুতরাং একটি বেতার তরঙ্গ এক সেকেন্ডে শুণ্যে যে দূরত্ব অতিক্রম করে, তা হল ২৯৯,৭৯২,৪৫৮ মিটার (৯৮৩,৫৭১,০৫৬ ফুট), যা একটি ১ হার্টজ বেতার সংকেতের তরঙ্গদৈর্ঘ্য। একটি ১ মেগাহার্টজ বেতার ওয়েভ (মিড-এএম ব্যান্ড) এর তরঙ্গদৈর্ঘ্য ২৯৯.৭৯ মিটার (৯৮৩.৬ ফুট)
সমবর্তন
অন্যান্য ইলেক্ট্রোম্যাগনেটিক তরঙ্গের মতো, একটি রেডিও তরঙ্গের সমবর্তন নামে একটি বৈশিষ্ট্য রয়েছে, যা গতির দিকের দিকে লম্বভাবে তরঙ্গের স্পন্দনরত বৈদ্যুতিক ক্ষেত্রের দিক হিসাবে সংজ্ঞায়িত করা হয়। একটি সমতল সমবর্তিত বেতার তরঙ্গের একটি বৈদ্যুতিক ক্ষেত্র থাকে যা গতির দিক বরাবর একটি সমতলে স্পন্দিত হয়। একটি অনুভূমিক সমবর্তিত রেডিও তরঙ্গে বৈদ্যুতিক ক্ষেত্রটি একটি অনুভূমিক দিকে স্পন্দিত হয়। একটি উল্লম্ব মেরুকৃত তরঙ্গে বৈদ্যুতিক ক্ষেত্রটি একটি উল্লম্ব দিকে স্পন্দিত হয়। একটি বৃত্তাকারভাবে সমবর্তিত তরঙ্গে বৈদ্যুতিক ক্ষেত্রটি প্রতি চক্রে একবার ভ্রমণের দিকের দিকে ঘুরতে থাকে। একটি ডান বৃত্তাকার সমবর্তিত তরঙ্গ ভ্রমণের দিকের সাথে ডান দিকে ঘোরে, যখন একটি বাম বৃত্তাকার সমবর্তিত তরঙ্গ বিপরীত দিকে ঘোরে। তরঙ্গের চৌম্বক ক্ষেত্র বৈদ্যুতিক ক্ষেত্রের সাথে লম্ব, এবং বৈদ্যুতিক এবং চৌম্বক ক্ষেত্র বিকিরণের দিকের সাপেক্ষে ডান হাত নিয়মে ঘূর্ণায়মান।
একটি অ্যান্টেনা সমবর্তিত বেতার তরঙ্গ নির্গত করে, সমবর্তনের দিক ধাতব অ্যান্টেনার উপাদানগুলির  দ্বারা নির্ধারিত হয়। উদাহরণস্বরূপ একটি ডাইপোল অ্যান্টেনা দুটি সমরেখ ধাতব রড নিয়ে গঠিত। যদি রডগুলি অনুভূমিক হয় তবে এটি অনুভূমিকভাবে সমবর্তিত রেডিও তরঙ্গ বিকিরণ করে, যখন রডগুলি উল্লম্ব হয় তবে এটি উল্লম্বভাবে সমবর্তিত তরঙ্গ বিকিরণ করে। রেডিও তরঙ্গ গ্রহণকারী একটি অ্যান্টেনার অবশ্যই ট্রান্সমিটিং অ্যান্টেনার মতো একই সমবর্তিত থাকতে হবে, নতুবা এটি গ্রহণের ক্ষেত্রে মারাত্মক ক্ষয় ঘটতে পারে।
রেডিও তরঙ্গের সমবর্তনে ফোটনের একটি কোয়ান্টাম যান্ত্রিক বৈশিষ্ট্য দ্বারা নির্ধারিত হয় যাকে তাদের স্পিন বলা হয়। একটি ফোটন স্পিন এর সম্ভাব্য দুটি মান হতে পারে; এটি গতির দিক সম্পর্কে ডান হাত নিয়মে বা বাম হাতের নিয়মে ঘোরাতে পারে। ডান বৃত্তাকার সমবর্তিত রেডিও তরঙ্গগুলি ডান হাতের নিয়মে বা দিকে ঘোরানো ফোটন নিয়ে গঠিত। বাম বৃত্তাকার মেরুকৃত রেডিও তরঙ্গ বাম হাতের নিয়মে ঘোরানো ফোটন নিয়ে গঠিত। সমতল পোলারাইজড রেডিও তরঙ্গ ডান এবং বাম হাতের স্পিন অবস্থার কোয়ান্টাম সুপারপজিশনে ফোটন নিয়ে গঠিত। বৈদ্যুতিক ক্ষেত্রটি ডান এবং বাম ঘূর্ণন ক্ষেত্রগুলির একটি সুপারপজিশন নিয়ে গঠিত, যার ফলে একটি সমতল স্পন্দন হয়।
প্রচারবৈশিষ্ট্য
বেতার তরঙ্গগুলি অন্যান্য তড়িৎচুম্বক তরঙ্গের তুলনায় যোগাযোগের জন্য বেশি ব্যবহৃত হয় প্রধানত তাদের চমৎকার প্রচারে বৈশিষ্ট্যের কারণে, তাদের তরঙ্গদৈর্ঘ্য বড় হয় । রেডিও তরঙ্গগুলির যে কোনও আবহাওয়া, এবং বেশিরভাগ নির্মাণ সামগ্রীর মধ্য দিয়ে যাওয়ার ক্ষমতা রয়েছে এবং বিচ্ছুরণের মাধ্যমে বাধাগুলির চারপাশে বাঁকানো যেতে পারে এবং অন্যান্য তড়িৎচুম্বক তরঙ্গগুলির যা করতে পারে না সেটি বেতার তরঙ্গ করে থাকে। এ তরঙ্গ তাদের তরঙ্গদৈর্ঘ্যের চেয়ে বড় বস্তু দ্বারা শোষিত হওয়ার পরিবর্তে ছড়িয়ে ছিটিয়ে থাকে। বেতার প্রচারের অধ্যয়ন, কীভাবে রেডিও তরঙ্গগুলি মুক্ত স্থান এবং পৃথিবীর পৃষ্ঠের উপর চলে যায়, ব্যবহারিক রেডিও সিস্টেমের নকশায় অত্যন্ত গুরুত্বপূর্ণ। বিভিন্ন পরিবেশের মধ্য দিয়ে যাওয়া রেডিও তরঙ্গ প্রতিফলন, প্রতিসরণ, সমবর্তন, বিচ্ছুরণ এবং শোষিত হতে পারে।   পৃথিবীর বায়ুমণ্ডলে বিভিন্ন কম্পাঙ্কের এই তরঙ্গগুলো বিভিন্ন সংমিশ্রণের মাধ্যমে নির্দিষ্ট রেডিও ব্যান্ডগুলিকে অন্যদের তুলনায় নির্দিষ্ট উদ্দেশ্যে আরও কার্যকর করে তোলে। ব্যবহারিক রেডিও সিস্টেমগুলি প্রধানত যোগাযোগের জন্য রেডিও প্রচারের তিনটি ভিন্ন কৌশল ব্যবহার করে ।
রেডিও যোগাযোগ ব্যবস্থা
রেডিও যোগাযোগ ব্যবস্থায়, রেডিও তরঙ্গ ব্যবহার করে তথ্য স্থানান্তর করা হয়। পাঠানোর শেষে, একটি সময়-পরিবর্তী বৈদ্যুতিক সংকেত আকারে পাঠানো তথ্য একটি রেডিও ট্রান্সমিটারে প্রয়োগ করা হয়। তথ্য, যাকে মড্যুলেশন সিগন্যাল বলা হয়, হতে পারে একটি অডিও সংকেত যা একটি মাইক্রোফোন থেকে শব্দের প্রতিনিধিত্ব করে, একটি ভিডিও সংকেত যা একটি ভিডিও ক্যামেরা থেকে চলমান চিত্রগুলিকে প্রতিনিধিত্ব করে, অথবা একটি কম্পিউটার থেকে ডেটা উপস্থাপন করে একটি ডিজিটাল সংকেত। ট্রান্সমিটারে, একটি ইলেকট্রনিক অসিলেটর একটি রেডিও ফ্রিকোয়েন্সিতে একটি বিকল্প প্রবাহ তৈরি করে, যাকে বাহক তরঙ্গ বলা হয় কারণ এটি বেতার তরঙ্গ তৈরি করে যা বাতাসের মাধ্যমে তথ্য "বহন" করে। তথ্য সংকেত বাহককে মডিউল করতে, এর কিছু দিক পরিবর্তন করে, বাহকের তথ্য "পিগিব্যাকিং" করতে ব্যবহৃত হয়। মডুলেটেড ক্যারিয়ারটি প্রশস্ত করা হয় এবং একটি অ্যান্টেনায় প্রয়োগ করা হয়। স্পন্দনশীল প্রবাহ অ্যান্টেনার ইলেকট্রনকে সামনে পিছনে ঠেলে দেয়, স্পন্দনশীল বৈদ্যুতিক এবং চৌম্বক ক্ষেত্র তৈরি করে, যা অ্যান্টেনা থেকে শক্তিকে বেতার তরঙ্গ হিসেবে বিকিরণ করে। রেডিও তরঙ্গ তথ্য গ্রহণকারীর অবস্থানে নিয়ে যায়।
রিসিভারে আগত বেতার তরঙ্গের দোদুল্যমান বৈদ্যুতিক এবং চৌম্বক ক্ষেত্রগুলি গ্রহণকারী অ্যান্টেনার ইলেকট্রনগুলিকে সামনে পিছনে ঠেলে দেয়, একটি ক্ষুদ্র দোদুল্যমান ভোল্টেজ তৈরি করে যা প্রেরণকারী অ্যান্টেনায় কারেন্টের একটি দুর্বল প্রতিরূপ। এই ভোল্টেজটি রেডিও রিসিভারে প্রয়োগ করা হয়, যা তথ্য সংকেত বের করে। রিসিভার প্রথমে একটি ব্যান্ডপাস ফিল্টার ব্যবহার করে পছন্দসই রেডিও স্টেশনের রেডিও সিগন্যালকে অ্যান্টেনা দ্বারা তোলা অন্য সমস্ত রেডিও সিগন্যাল থেকে আলাদা করে, তারপর সিগন্যালকে প্রসারিত করে যাতে এটি শক্তিশালী হয়, তারপর অবশেষে একটি ডিমডুলেটরে তথ্য-বহনকারী মডুলেশন সিগন্যাল বের করে। উদ্ধার করা সংকেত একটি লাউডস্পিকার বা ইয়ারফোনে শব্দ তৈরি করতে, বা একটি দৃশ্যমান চিত্র তৈরি করতে একটি টেলিভিশন ডিসপ্লে স্ক্রীন বা অন্যান্য ডিভাইসে পাঠানো হয়। একটি ডিজিটাল ডেটা সংকেত একটি কম্পিউটার বা মাইক্রোপ্রসেসরে প্রয়োগ করা হয়, যা একটি মানব ব্যবহারকারীর সাথে যোগাযোগ করে।
অনেক ট্রান্সমিটার থেকে রেডিও তরঙ্গ একে অপরের সাথে হস্তক্ষেপ না করে একই সাথে বাতাসের মধ্য দিয়ে যায়। এগুলিকে রিসিভারে আলাদা করা যেতে পারে কারণ প্রতিটি ট্রান্সমিটারের রেডিও তরঙ্গ একটি ভিন্ন হারে দোলা দেয়, অন্য কথায় প্রতিটি ট্রান্সমিটারের আলাদা কম্পাঙ্ক থাকে, যা কিলোহার্টজ (kHz), মেগাহার্টজ (MHz) বা গিগাহার্টজ (GHz) এ পরিমাপ করা হয়। রিসিভারের ব্যান্ডপাস ফিল্টারটি একটি টিউনড সার্কিট নিয়ে গঠিত যা একটি অনুরণনকারীর মতো কাজ করে, যেমন একটি টিউনিং ফর্কের মতো। এটির একটি প্রাকৃতিক অনুরণন কম্পাঙ্ক আছে। অনুরণিত কম্পাঙ্ক পছন্দসই রেডিও স্টেশনের কম্পাঙ্কের সমান সেট করা হয়। কাঙ্খিত স্টেশন থেকে দোদুল্যমান বা স্পন্দনরত রেডিও সংকেত টিউন করা সার্কিটটিকে একই হারে স্পন্দিত করে, এবং এটি বাকি রিসিভারে সংকেত প্রেরণ করে। অন্যান্য কম্পাঙ্কতে রেডিও সংকেত টিউন করা সার্কিট দ্বারা অবরুদ্ধ করা হয় এবং পাস করা হয় না।
জীব ও পরিবেশের উপর প্রভাব
বেতার তরঙ্গ হল আয়নিত নয় এমন ধরনের বিকিরণ, যার মানে তাদের পরমাণু বা অণু থেকে ইলেকট্রনকে আলাদা করতে, তাদের আয়নিত করতে বা রাসায়নিক বন্ধন ভেঙ্গে রাসায়নিক বিক্রিয়া বা ডিএনএ ক্ষতির জন্য যথেষ্ট শক্তি নেই। পদার্থ দ্বারা রেডিও তরঙ্গ শোষণের প্রধান প্রভাব হল সেগুলিকে উত্তপ্ত করা, যেমন স্পেস হিটার বা কাঠের আগুনের মতো তাপের উৎস দ্বারা বিকিরণ করা ইনফ্রারেড তরঙ্গগুলির মতো। তরঙ্গের দোদুল্যমান বৈদ্যুতিক ক্ষেত্র পোলার অণুগুলিকে সামনে পিছনে কম্পিত করে, তাপমাত্রা বৃদ্ধি করে; এইভাবে একটি মাইক্রোওয়েভ ওভেন খাবার রান্না করে। অবলোহিত তরঙ্গ প্রধানত বস্তুর পৃষ্ঠে শোষিত হয় এবং পৃষ্ঠের উত্তাপ সৃষ্টি করে, কিন্তু বেতার তরঙ্গগুলি পৃষ্ঠের মধ্যে প্রবেশ করতে এবং পদার্থ এবং জৈবিক টিস্যুর ভিতরে তাদের শক্তি জমা করতে সক্ষম হয়। বেতার তরঙ্গগুলি যে গভীরতায় প্রবেশ করে তা তাদের কম্পাঙ্কের সাথে হ্রাস পায় এবং উপাদানটির প্রতিরোধ ক্ষমতা এবং ভেদনযোগ্যতার উপরও নির্ভর করে; ত্বকের গভীরতা নামক একটি প্যারামিটার দ্বারা এটি নির্ধারিত হয়, সেই গভীরতা  মধ্যে 63% শক্তি জমা হয়। উদাহরণস্বরূপ, একটি মাইক্রোওয়েভ ওভেনে 2.45 GHz রেডিও তরঙ্গ (মাইক্রোওয়েভ) বেশিরভাগ খাবারে প্রায় 2.5 থেকে 3.8 সেমি (1 থেকে 1.5 ইঞ্চি) প্রবেশ করে।
শরীরের টিস্যু গভীরভাবে উত্তপ্ত করার জন্য ডায়াথার্মির চিকিৎসা থেরাপিতে 100 বছর ধরে শরীরে রেডিও তরঙ্গ প্রয়োগ করা হয়েছে, রক্তের প্রবাহ বৃদ্ধি এবং নিরাময়কে উন্নীত করতে। অতি সম্প্রতি হাইপারথার্মিয়া চিকিৎসায় উচ্চ তাপমাত্রা তৈরি করতে এবং ক্যান্সার কোষকে মেরে ফেলার জন্য ব্যবহার করা হচ্ছে। কাছাকাছি পরিসরে রেডিও তরঙ্গের উৎসের দিকে তাকানো (যেমন একটি কর্মক্ষম রেডিও ট্রান্সমিটারের ওয়েভগাইড) এর ফলে চোখের লেন্সের ক্ষতি হতে পারে। রেডিও তরঙ্গের একটি শক্তিশালী রশ্মি চোখের ভেতরে প্রবেশ করতে পারে এবং লেন্সকে যথেষ্ট পরিমাণে উত্তপ্ত করার ফলে চোখে ছানি পড়তে পারে।
যেহেতু উত্তপ্ত করার প্রভাব প্রকৃতপক্ষে তাপের অন্যান্য উৎস থেকে আলাদা নয়, তাই রেডিও তরঙ্গের সংস্পর্শে আসার সম্ভাব্য স্বাস্থ্যের ঝুঁকি নিয়ে বেশিরভাগ গবেষণা "অতাপীয়" প্রভাবের উপর দৃষ্টি আকর্ষণ করেছে- রেডিও তরঙ্গ উত্তাপের কারণে সৃষ্ট ছাড়াও টিস্যুতে কোনো প্রভাব ফেলে কিনা। বেতার তরঙ্গকে আন্তর্জাতিক ক্যান্সার গবেষণা ইনিস্টিউট(IARC)  মানুষ ও প্রাণীর উপর এর প্রভাবের জন্য "সীমিত প্রমাণ" হিসেবে শ্রেণীবদ্ধ করেছে। মোবাইল টেলিফোন থেকে RF-EMF-এর ব্যক্তিগত এক্সপোজারের মাধ্যমে ক্যান্সারের ঝুঁকির দুর্বল যান্ত্রিক প্রমাণ রয়েছে। রেডিও তরঙ্গ একটি পরিবাহী ধাতব শীট বা পর্দা দ্বারা রক্ষা করা যেতে পারে, শীট বা পর্দার একটি ঘেরকে একটি ফ্যারাডে খাঁচা বলা হয়। একটি ধাতব পর্দা বেতার তরঙ্গ থেকে একটি কঠিন শীটকে রক্ষা করে যতক্ষণ না পর্দার গর্তগুলি তরঙ্গের তরঙ্গদৈর্ঘ্যের 1⁄20 থেকে ছোট হয়।
পরিমাপ
যেহেতু বেতার তরঙ্গের বিকিরণে একটি বৈদ্যুতিক এবং একটি চৌম্বকীয় উপাদান উভয়ই থাকে, তাই প্রতিটি উপাদানের জন্য নির্দিষ্ট এককের পরিপ্রেক্ষিতে বিকিরণ ক্ষেত্রের তীব্রতা প্রকাশ করা প্রায়ই সুবিধাজনক। মিটার প্রতি একক ভোল্ট (V/m) বৈদ্যুতিক উপাদানের জন্য ব্যবহৃত হয়, এবং চৌম্বকীয় উপাদানের জন্য মিটার প্রতি একক অ্যাম্পিয়ার (A/m) ব্যবহৃত হয়। কেউ একটি তড়িৎচুম্বক ক্ষেত্র সম্পর্কে বলতে চাইলে এই এককগুলি একটি পরিমাপের অবস্থানে বৈদ্যুতিক এবং চৌম্বক ক্ষেত্রের শক্তির মাত্রা সম্পর্কে তথ্য প্রদান করতে ব্যবহৃত করে।
বেতারকম্পাঙ্কের তড়িৎচুম্বক ক্ষেত্রকে চিহ্নিত করার জন্য আরেকটি সাধারণভাবে ব্যবহৃত একক হল শক্তি ঘনত্ব। শক্তি ঘনত্ব সবচেয়ে সঠিকভাবে ব্যবহৃত হয় যখন পরিমাপের বিন্দু রেডিওতরঙ্গ নির্গমনকারী থেকে যথেষ্ট দূরে অবস্থিত যা বিকিরণ প্যাটার্নের দূরবর্তী ক্ষেত্র অঞ্চল হিসাবে উল্লেখ করা হয়। ট্রান্সমিটারের কাছাকাছি অবস্থানে, অর্থাৎ, "নিকট ক্ষেত্র" অঞ্চলে, ক্ষেত্রের বৈদ্যুতিক এবং চৌম্বকীয় উপাদানগুলির মধ্যে সম্পর্ক জটিল হতে পারে এবং উপরে আলোচিত ক্ষেত্রের শক্তি ইউনিটগুলি ব্যবহার করা ভাল। বিদ্যুতের ঘনত্ব প্রতি বর্গএকক এলাকায় শক্তির পরিপ্রেক্ষিতে পরিমাপ করা হয়, উদাহরণস্বরূপ, মিলিওয়াট প্রতি বর্গ সেন্টিমিটার (mW/cm2)। মাইক্রোওয়েভ পরিসর এবং উচ্চতর ফ্রিকোয়েন্সিগুলির ক্ষেত্রে, শক্তির ঘনত্ব সাধারণত তীব্রতা এককে প্রকাশ করতে ব্যবহৃত হয় কারণ এক্সপোজারগুলি দূরের ক্ষেত্রের অঞ্চলে হতে পারে হওয়ার সম্ভাবনা প্রবল।
বাংলা বিশ্বকোষ (মুক্তধারা)
ঢাকাস্থ ফ্রাঙ্কলিন বুক প্রোগ্রামস কর্তৃক ১৯৫৯ সালে বাংলা বিশ্বকোষ প্রকল্প সূচিত হয়। কিন্তু প্রকৃত পক্ষে নিয়মিত ভাবে সঙ্কলন কার্য শুরু হয় এর প্রধান সম্পাদকের দায়িত্ব প্রাপ্ত খান বাহাদুর আব্দুল হাকিম এর তত্ত্বাবধানে ১৯৬১ সালের জুলাই মাস থেকে। আর প্রকাশকের ভুমিকায় ছিল মুক্তধারা। প্রারম্ভিক পরিকল্পনায় ঠিক করা হয় যে বিশ্বকোষে প্রায় ৩০,০০০ নিবন্ধ থাকবে।
ভিত্তি
কলম্বিয়া এনসাইক্লোপেডিয়া (৩য় সংস্করণ,১৯৬৩) এবং এর সংক্ষেপিত রূপ কলম্বিয়া ভাইকিংস ডেস্ক এনসাইক্লোপেডিয়া(৩য় সংস্করণ,১৯৬৮) কে এই বাংলা বিশ্বকোষের ভিত্তি হিসেবে গ্রহণ করা হয়। কিন্তু কার্যত সঙ্কলন কালে প্রায় অর্ধেক সংখ্যাক নিবন্ধ প্রয়োজন মত সংশোধিত এবং অভিযোজিত আকারে অনূদিত হয়ে এখানে সন্নিবিষ্ট হয়েছে। অবশিষ্ট আনুমানিক অর্ধেক নিবন্ধ স্থানীয় বিজ্ঞ লোকদের দ্বারা মৌলিক রচনা রূপে স্থান পেয়েছে।
খন্ড
প্রথমে মাত্র এক খন্ড বাংলা বিশ্বকোষ প্রকাশ করার প্রস্তাব ছিল। পরে অনেকটা বৃহত্তর আকারে চার খণ্ডে এই বিশ্বকোষ প্রকাশ করা হয়।
কান্নিয়াথ আহমেদ মুসলিয়ার
কান্নিয়াথ আহমেদ মুসলিয়ার ( আরবি :كنّيت احمد مسليار, মালায়ালাম : കണ്ണിയത്തു അഹ്മദ് മുസ്ലിയാർ) ছিলেন বিংশ শতাব্দীর মুসলিম কেরালার একজন পণ্ডিত, যিনি সমস্থ কেরালা জামিয়্যাতুল উলামা-এর সাবেক সভাপতিও ছিলেন। তিনি সেই শতাব্দীতে আবির্ভূত নোভাল দলগুলোর বিরুদ্ধে অনেক সফলভাবে বক্তৃতা করে বিজয়ী হন এবং তিনি সর্বশ্রেষ্ঠ সুন্নি আশআরী পন্ডিত ই কে আবুবকর মুসলিয়ারের শিক্ষক হওয়ার কারণে বিখ্যাত। তিনি তার তাকওয়া এবং ইসলামী আইনশাস্ত্রে তার অসাধারণ দখলের জন্য উল্লেখযোগ্য ব্যাক্তি হিসেবে পরিচিত ছিলেন। তার অনেক শিক্ষার্থী ছিল যারা পরে সুন্নি জগতে উজ্জ্বল নক্ষত্রে পরিণত হয়েছিল।
শিক্ষাদান
কুতুবি মুসলিয়ার, আয়ানচর মুসলিয়ার, পল্লীপুরম আবদুল খাদের মুসলিয়ারের অধীনে দারুল উলূমে দীর্ঘ চাকরির পর, তিনি ওদাত্তিন পল্লী, থালাসেরি, মাত্তুল মুহাদ্দীন পল্লী, পারমবাথ পল্লী, মোরায়ুর পল্লীতে প্রধান মুদারিস (দারসে অধ্যাপক) হিসেবে নিযুক্ত হন। তিনি পোনানি ভালিয়া মসজিদে মুদারিস হিসেবেও কাজ করেছেন, যা কেরালার মাকা নামে পরিচিত। শামসুল উলামার সাথে জামিয়া নুরিয়া পট্টিকাদে অধ্যাপক হিসেবে তাঁর মেয়াদ জামিয়া নূরিয়ার সুবর্ণ পর্ব ছিল।
সমস্থে
১৯২৬ সালে প্রতিষ্ঠার পর থেকে তিনি সমস্থের মুসাওয়ারে আমন্ত্রিত হন। সাদাকুতুল্লা মুসলিয়ারের পদত্যাগের পর, সংগঠনের তৎকালীন সভাপতি, ভ্যাপার পিভি মুহাম্মদ কোয়ার সভাপতিত্বে সাধারণ পরিষদে (১৯৬৭, মে ৬) তিনি সর্বসম্মতিক্রমে ১৯৬৭, ২৫ মে সমস্থের সভাপতি নির্বাচিত হন।
নোভাল দলের বিপক্ষে
তিনি তার কথা ও লেখনী দিয়ে সালাফিবাদ এবং অন্যান্য অভিনব মতাদর্শের বিরুদ্ধে গিয়েছিলেন এবং তাদের জন্য দুঃস্বপ্ন হিসেবে আবির্ভূত হয়েছিলেন। তিনি তাদের সাথে বিতর্কে লিপ্ত ছিলেন, কিন্তু তিনি বিভিন্ন বিষয়ে তাদের প্রশংসাও করেছিলেন, তিনি কোঝিকোড জেলার নাদাপ্পুরমে বিখ্যাত বিতর্কের সূচনা করেছিলেন এবং সুন্নি দলের বর্শাপ্রধান ছিলেন।
মৃত্যু
তিনি ১৯ সেপ্টেম্বর ১৯৯৩ (রাবিল আখের ২, ১৪১৪) মৃত্যুবরণ করেন। বিভিন্ন ধর্মের লক্ষ লক্ষ মানুষ তাদের এই নেতার প্রতি শ্রদ্ধা জানান।
বিশ্ব থিয়েটার দিবস
বিশ্ব থিয়েটার দিবস (World Theatre Day) প্রতিবছর ২৭ মার্চ পালিত হয়। আন্তর্জাতিক থিয়েটার ইন্সটিটিউটের দ্বারা ১৯৬১ সালে সর্বপ্ৰথম এই দিবসটির প্রচলন শুরু হয়েছিল।
প্রবর্তন
আন্তর্জাতিক থিয়েটার ইন্সটিটিউট (আইটিই) কর্তৃক ১৯৬১ সালে বিশ্ব থিয়েটার দিবসের প্রবর্তন হয়। প্রতিবছর ২৭ মার্চ আইটিই কেন্দ্রসমূহ এবং আন্তর্জাতিক থিয়েটার কমিটি দিবসটি পালন করে। দিবসটি উদ্‌যাপন করতে বিভিন্ন জাতীয় এবং আন্তর্জাতিক মঞ্চনাটক অনুষ্ঠান প্রদর্শিত হয়। এর মধ্যে সবথেকে উল্লেখযোগ্য একটি বিষয় হচ্ছে- এই দিবস উদ্‌যাপন লক্ষ্যে আন্তর্জাতিক থিয়েটার ইন্সটিটিউটে একজন তারকা মঞ্চনাটকের মাধ্যমে, আইটিইর শান্তির সংস্কৃতি বিষয়ক এক বিশেষ বাৰ্তা প্রেরণ করে। প্ৰথম বিশ্ব থিয়েটার দিবসের আন্তর্জাতিক বাৰ্তা ১৯৬২ সালে ফ্রান্সের জিন কোকটিয়াও লিখেছিলেন। প্ৰথমে হেলসিঙ্কি এবং তারপর ভিয়েনায় ১৯৬১ সালের জুন মাসে অনুষ্ঠিত আইটিইর নবম আলোচনাসভায় আন্তর্জাতিক থিয়েটার ইন্সটিটিউটের ফিনিশ কেন্দ্রের পক্ষে অধ্যক্ষ আর্ভি কিভিমায় বিশ্ব থিয়েটার দিবস উদ্‌যাপনের প্রস্তাব দেন। স্ক্যান্ডিনেভিয়ান কেন্দ্রসমূহে এটাকে সমৰ্থন দেয়ার পরই দিবসটির বিশ্বব্যাপি প্রচলন শুরু হয়।
আরো দেখুন
মঞ্চনাটক
দ্বিতীয় বিশ্বযুদ্ধের দক্ষিণ-পূর্ব এশিয়ার যুদ্ধমঞ্চ
দ্বিতীয় বিশ্বযুদ্ধের দক্ষিণ-পূর্ব এশিয়ার যুদ্ধমঞ্চ বার্মা, ভারত, থাইল্যান্ড, ফিলিপাইন, ইন্দোচীন, মালয় এবং সিঙ্গাপুরে প্রশান্ত মহাসাগরীয় যুদ্ধ এর নাম দেওয়া হয়েছিল।
১৯৪১ সালের ৭/৮ ডিসেম্বর জাপান দক্ষিণ-পূর্ব এশিয়া এবং মধ্য প্রশান্ত মহাসাগরীয় অঞ্চলে ব্রিটিশ এবং আমেরিকান অঞ্চলসমূহের বিরুদ্ধে একই সময়ে একযোগে আক্রমণ করে। ১৯৪৫ সালের ১৫ আগস্ট জাপান আত্মসমর্পণের অভিপ্রায় ঘোষণা করার পরে এই যুদ্ধ ক্রিয়া শেষ হয়। ১৯৪৫ সালের ২ সেপ্টেম্বর আনুষ্ঠানিকভাবে জাপান আত্মসমর্পণ করে।
যুদ্ধবিগ্রহের শুরু
জাপান মার্কিন যুক্তরাষ্ট্র এবং ব্রিটিশ সাম্রাজ্যের বিরুদ্ধে যুদ্ধ ঘোষণা করলেও আক্রমণ শুরুর আগ পর্যন্ত এই ঘোষণা দেওয়া হয়নি। ৮ ডিসেম্বর যুক্তরাজ্য, মার্কিন যুক্তরাষ্ট্র, কানাডা এবং নেদারল্যান্ড জাপানের বিরুদ্ধে যুদ্ধ ঘোষণা করে, তার পরের দিন চীন ও অস্ট্রেলিয়া যুদ্ধ ঘোষণা করে।
মালয় ও সিঙ্গাপুর
জাপানের সেনাবাহিনী মালয়ের যুদ্ধের সময় ভারতীয় সেনাবাহিনীর তৃতীয় কর্পস, অস্ট্রেলিয়ান ৮ম ডিভিশন এবং ব্রিটিশ ইউনিটসমূহের কঠোর প্রতিরোধের মুখোমুখি হয়েছিল, তবে বিমান বাহিনী, ট্যাঙ্ক এবং পদাতিক বাহিনীর যুদ্ধকৌশলে জাপানের শ্রেষ্ঠত্ব মিত্র বাহিনীকে পশ্চাদপসরণ হতে বাধ্য করে। ১৯৪২ সালের জানুয়ারির শেষের দিকে জাপান মালয় দখল করার পর সিঙ্গাপুরে মিত্র বাহিনী লেফটেন্যান্ট জেনারেল আর্থার পারসিভালের নেতৃত্বে ১৯৪২ সালের ১৫ ফেব্রুয়ারি জাপানিদের কাছে আত্মসমর্পণ করে; মিত্রবাহিনীর প্রায় ১,৩০,০০০ সৈন্য যুদ্ধ বন্দী হয়। সিঙ্গাপুরের পতন ছিল ব্রিটিশ সামরিক ইতিহাসের বৃহত্তম আত্মসমর্পণ।
ভারত মহাসাগরে জাপানী অভিযান
ভারত মহাসাগরে জাপানী অভিযানটি ছিল ৩১ মার্চ থেকে ১০ এপ্রিল ১৯৪২ পর্যন্ত। রাজকীয় জাপানী নৌবাহিনীর ফাস্ট ক্যারিয়ার স্ট্রাইক ফোর্স কর্তৃক ভারত মহাসাগরে মিত্রবাহিনীর জাহাজ ও ঘাঁটিসমূহে নৌবাহিনী বিমান আক্রমণ। ফেব্রুয়ারি এবং মার্চ মাসে জাভার আশেপাশের লড়াইয়ে আবডাকম সৈন্যবাহিনীর ধ্বংসের পর জাপানিরা ভারত মহাসাগরে ব্রিটিশ সমুদ্র শক্তি ধ্বংস করার জন্য এবং বার্মার আক্রমণকে সমর্থন করার জন্য ভারতবর্ষে চড়াও হয়। অভিযানটি আংশিকভাবে সফল হয়েছিল। এটি ভারত মহাসাগরে মিত্রবাহিনীর নৌ শক্তি ধ্বংস করতে সফল হয়নি তবে ব্রিটিশ বহরকে কেনিয়ার মোম্বাসার নিকটবর্তী ব্রিটিশ সিলোন থেকে কিলিন্ডিনিতে স্থানান্তরিত করতে বাধ্য করেছিল, কারণ তাদের পক্ষে আরও অগ্রসর হয়ে নৌবহর নোঙ্গরগুলি জাপানের আক্রমণ থেকে যথাযথভাবে রক্ষা করা সম্ভব হয়নি। আরও অধিক শক্তিশালী জাহাজ ডেকে আনার প্রতিশ্রুতি হিসাবে ভারত মহাসাগরের বহরটি ধীরে ধীরে একটি রক্ষণাবেক্ষণ এসকর্ট ফোর্সের চেয়েও কমিয়ে আনা হয়েছিল। ১৯৪২ সালের মে থেকে এটি মাদাগাস্কারের আক্রমণেও ব্যবহৃত হয়েছিল - এটি এমন একটি অভিযান যা ভিশি ফরাসি নিয়ন্ত্রিত অঞ্চলে ঘাঁটি ব্যবহার করার জন্য জাপানের যে কোনও প্রচেষ্টাকে ব্যর্থ করে তোলার লক্ষ্য ছিল।
১৯৪২ সালে ভারতে সম্ভাব্য জাপানি আগ্রাসনের প্রস্তুতির জন্য ব্রিটিশরা পালানি পাহাড়ের দক্ষিণ চূড়া বরাবর কোড়াইকানাল থেকে শীর্ষ স্টেশন পর্যন্ত কোড়াইকানাল-মুন্নার রোড অপসারণের রুট হিসাবে ব্যবহারের সুবিধার্থে উন্নয়ন শুরু করে। বিদ্যমান রাস্তাগুলি তখন মুন্নার এবং নিচে কোচিন পর্যন্ত বিস্তৃত ছিল যেখানে ব্রিটিশ জাহাজগুলি ভারত থেকে সরিয়ে নেওয়ার জন্য সহজলভ্য ছিল।
জাপানের আন্দামান ও নিকোবর দ্বীপপুঞ্জ দখল
আন্দামান ও নিকোবর দ্বীপপুঞ্জ (১৩৯ টি দ্বীপ আছে এবং আয়তন ৮,২৯৩ বর্গ কিমি) হলো বঙ্গোপসাগরে অবস্থিত কতগুলো দ্বীপের সমষ্ঠি। এটি কলকাতা (সে সময় ক্যালকাট্টা নামে পরিচিত ছিল) থেকে ৭৮০ মাইল, চেন্নাই (সে সময় মাদ্রাজ নামে পরিচিত ছিল) থেকে ৭৪০ মাইল এবং বার্মার নার্গিস অন্তরীপ থেকে ১২০ মাইল দূরে অবস্থিত। ১৯৪২ সালের ২৩ শে মার্চ জাপানি বাহিনী এই দ্বীপগুলি দখল করে এবং যুদ্ধের সমাপ্তি পর্যন্ত তাদের দখল বজায় রাখে।
১৯৪৩ সালের ২৯ ডিসেম্বর দ্বীপগুলির রাজনৈতিক নিয়ন্ত্রণ তাত্ত্বিকভাবেে সুভাষ চন্দ্র বসুর আজাদ হিন্দ সরকারকে হস্তান্তর করা হয়েছিল। সুভাষচন্দ্র ভারতীয় জাতীয় সেনাবাহিনীর ত্রিবর্ণ পতাকা উত্তোলন করতে পোর্ট ব্লেয়ার পরিদর্শন করেছিলেন। বসুর বিদায়ের পর আন্দামানের কার্যকর নিয়ন্ত্রণ জাপানিদের কাছে থেকে যায় এবং আর্জি হুকুমত-ই হিন্দ এর সার্বভৌমত্ব মূলত কল্পিত ছিল। দ্বীপপুঞ্জ নিজেদের পুনঃনামকরণ করলে যথাক্রমে "শহীদ" এবং "স্বরাজ", যার অর্থ যথাক্রমে "শহীদ" এবং "স্বশাসন"। বোস লে. কর্নেল এ. ডি. লোগানাথনকে এই দ্বীপপুঞ্জের গভর্নর নিযুক্ত করেছিলেন, তবে অঞ্চলটির প্রশাসনের সাথে তার সীমিত সম্পৃক্ততা ছিল।
চীন বার্মা ভারত যুদ্ধমঞ্চে মার্কিন বাহিনী
যুদ্ধের অন্যতম প্রধান যৌক্তিক প্রচেষ্টা ছিল হিমালয়ের উপর দিয়ে "উড়ন্ত হাম্প" এবং বার্মা রোডের প্রতিস্থাপন হিসাবে ভারত থেকে চীন পর্যন্ত লেডো রোড নির্মান।
দক্ষিণ পূর্ব এশিয়ায় বিমান যুদ্ধ
আরএএফ যুদ্ধ সম্মাননা: যোগ্যতা: ১৯৪২ সালের এপ্রিলের জাপানি আক্রমণে সিলোনে অবস্থিত স্কোয়াড্রনের জাপানি বিমান এবং নৌ ইউনিটগুলির বিরুদ্ধে অভিযানের জন্য। যোগ্যতা: ইম্ফাল থেকে রাঙ্গুনে ১৪ তম সেনাবাহিনীর অগ্রযাত্রার সময় অপারেশন, উপকূলীয় উভচর হামলা এবং ১৯৪৪ সালের আগস্ট থেকে ১৯৪৫ সাল পর্যন্ত পেগু ইয়োমাসের যুদ্ধের জন্য।
ভারত মহাসাগরে নৌ অভিযান ১৯৪২-১৯৪৫
মাইন স্থাপন এবং সাবমেরিন যুদ্ধের মাধ্যমে প্রথমিক সাফল্য অর্জন করে। জাপানি ব্যাপক মাইন ক্ষমতা কখনই বিশাল ছিল না এবং নতুন ধরনের মাইনের সাথে মুখোমুখি হলে তারা দ্রুত খাপ খাইয়ে নিতে পারেনি। এই ধরনের যুদ্ধাস্ত্র ব্যবহার করে জাপানি জাহাজ বার্মার উপকূল থেকে পরিচালিত হয়েছিল। ব্রিটিশ সিলোন থেকে ব্রিটিশ সাবমেরিন জাপানি জাহাজের বিরুদ্ধে পরিচালিত হয়েছিল।
ইউরোপের যুদ্ধ সম্পূর্ণরূপে শেষ হওয়ার পরেই ব্রিটিশ বাহিনীকে আবার ভারত মহাসাগরে প্রেরণ করা হয়েছিল। ১৯৪৩ সালের শেষদিকে এবং ১৯৪৪ এর প্রথম দিকে জার্মান নৌবহরকে নিষ্ক্রিয় করার পর হোম ফ্লিট থেকে বাহিনীকে মুক্তি দেওয়া হয় এবং জুনে অপারেশন ওভারলর্ডের সাফল্যের অর্থ মূল্যবান উভচর হামলাকারী জাহাজ সহ আরও বেশি ক্রাফট পাঠানো হয়।
১৯৪৪ সালের শেষের দিকে আরও ব্রিটিশ বিমানবাহিনী এই অঞ্চলে আসার সাথে সাথে সুমাত্রাতে তেল লক্ষ্যমাত্রার বিরুদ্ধে অপারেশন মেরিডিয়ানের মতো একাধিক আঘাত হানা হয়েছিল। মার্কিন যুক্তরাষ্ট্রের প্রথম আক্রমণের জন্য ইউএসএস সারাটোগার উপর ন্যস্ত করা হয়েছিল। হামলার ফলে তেল স্থাপনাগুলি ব্যাপক ক্ষতিগ্রস্থ হয়েছিল, আমেরিকান অবরোধের কারণে জাপানি জ্বালানীর ঘাটতি বাড়িয়ে তুলে। সিডনি থেকে ব্রিটিশ প্রশান্ত মহাসাগরীয় ফ্লিট থেকে জঙ্গী বিমান দ্বারা চূড়ান্ত আক্রমণ চালানো হয়েছিল।
পাইরেটস অব দ্য ক্যারিবিয়ান: অন স্ট্রেঞ্জার টাইডস
চলচ্চিত্রটির কাহিনী নেওয়া হচ্ছে টিম পাওয়ারের উপন্যাস অন স্ট্রেঞ্জার টাইডস থেকে। এই পর্বে ফাউন্টেইন অব ইয়ুথের সন্ধানে ক্যাপ্টেন জ্যাক স্প্যারো (জনি ডেপ) অ্যাঞ্জেলিকা’র (পেনেলোপে ক্রুজ) সাথে যোগ দেন। তাদের সাথে ফাউন্টেইন অব ইয়ুথের সন্ধানের আরও যোগ দেয় জলদস্যু ব্ল্যাকবিয়ার্ড (ইয়ান ম্যাকশেন), এবং তাদের পিছু নেয় ক্যাপ্টেন বারবোসা (জিওফ্রে রাশ)। চলচ্চিত্রটি পরিবেশিত হয় ওয়াল্ট ডিজনি পিকচার্সের সৌজন্য। ১৮ ও ২০ মে ২০১১-এর চলচ্চিত্রটি যথাক্রমে যুক্তরাজ্য ও যুক্তরাষ্ট্রে, ও বিশ্বব্যাপী মুক্তি লাভ করে। ডিজনি ডিজিটাল থ্রি-ডি ও আইম্যাক্স থ্রিডি ফরম্যাটের পাশাপাশি প্রচলিত দ্বিমাত্রিক আইম্যাক্স ফরম্যাটেও চলচ্চিত্রটি মুক্তি পায়।
দীঘিরপাড় ইউনিয়ন
দীঘিরপাড় ইউনিয়ন নামে বাংলাদেশে মোট ২টি ইউনিয়ন রয়েছে। যথা:
মঞ্জুলা চেল্লুর
মঞ্জুলা চেল্লুর (জন্ম ৫ই ডিসেম্বর ১৯৫৫) হলেন বোম্বে হাইকোর্টের প্রাক্তন প্রধান বিচারপতি। তিনি কলকাতা হাইকোর্টের প্রথম মহিলা প্রধান বিচারপতি, কেরালা হাইকোর্ট এর প্রধান বিচারপতি এবং কর্ণাটক হাইকোর্ট এর প্রথম মহিলা বিচারক ছিলেন। অবসরকালীন বয়স পার হয়ে যাবার পর ২০১৭ সালের ৪ঠা ডিসেম্বর তিনি কাজ থেকে অবসর নিয়েছিলেন।
শিক্ষাগত যোগ্যতা
চেল্লুরের জন্ম হয়েছিল কর্ণাটকে। তিনি কলায় স্নাতক ডিগ্রি পেয়েছিলেন বেল্লারীর আলাম সানমঙ্গলম্মা উইমেন'স কলেজ থেকে, এবং বেঙ্গালুরু রেণুকাচার্য আইন কলেজ থেকে আইন ডিগ্রি অর্জন করেছিলেন। ১৯৭৭ সালে ভারতের সর্বোচ্চ ন্যায়ালয় তাঁকে ইংল্যান্ডের ওয়ারউইক বিশ্ববিদ্যালয় এর লিঙ্গ ও আইন ফেলোশিপ পড়ার খরচ দিয়েছিল। ২০১৩ সালে চেল্লুর কর্ণাটক রাজ্য মহিলা বিশ্ববিদ্যালয় থেকে একটি সম্মানসূচক ডক্টরেট ডিগ্রী পেয়েছিলেন।
কর্ম জীবন
চেল্লুর বেল্লারীতে আইন অনুশীলনকারী প্রথম মহিলা আইনজীবী ছিলেন। তিনি স্থানীয় বেল্লারি আদালতে আইনি পরামর্শদাতা হিসাবে দেওয়ানি ও ফৌজদারি আইন উভয়ই অনুশীলন করেছিলেন।
১৯৮৮ সালে তিনি জেলা ও দায়রা বিচারক নিযুক্ত হন; তিনি কোলার এবং মহীশূরের প্রধান ও দায়রা বিচারক হিসাবে দায়িত্ব পালন করেছিলেন। এই পদগুলির পাশাপাশি তিনি ছোট কারণগুলির আদালতের প্রধান বিচারক এবং বেঙ্গালুরুর পারিবারিক আদালতের প্রধান বিচারকও ছিলেন। ২০০০ সালের ২১ ফেব্রুয়ারি, তাঁকে কর্ণাটক হাইকোর্টের বিচারক মনোনীত করা হয়।
চেল্লুর ২১শে জুন ২০০৮ থেকে ২৫শে মার্চ ২০১০ পর্যন্ত কর্ণাটকের জুডিশিয়াল একাডেমির সভাপতির দায়িত্ব পালন করেছেন। তিনি কর্ণাটক রাজ্য আইনি পরিষেবা কর্তৃপক্ষের নির্বাহী সভাপতিও ছিলেন। ২০১১ সালের ৯ই নভেম্বর তিনি কেরালা হাইকোর্টের ভারপ্রাপ্ত প্রধান বিচারপতি নিযুক্ত হন এবং ২৬শে সেপ্টেম্বর ২০১২ সাল থেকে তিনি কেরালার প্রধান বিচারপতি ছিলেন।
উচ্চ মর্যাদাসম্পন্ন মামলা
২০১৩ সালে, প্রধান বিচারপতি চেল্লুর এবং বিচারপতি বিনোদ চন্দ্রানের সমন্বয়ে গঠিত কেরালা হাইকোর্টের বিভাগীয় বেঞ্চ, রাজ্য সরকারকে রাজ্যসভার উপ সভাপতি পি. জে. কুরিয়েনেরর বিরুদ্ধে উচ্চ পর্যায় ভুক্ত ধর্ষণ মামলার বিষয়ে একটি বিবৃতি দাখিলের নির্দেশ দিয়েছিল। ২০১৩ সালের মার্চ মাসে, অন্য একটি তদন্তে, বিচারপতিরা বিশিষ্ট মার্কসবাদী রাজনীতিবিদ এবং বিরোধীদলীয় নেতা ভি. এস. অচ্যুতানন্দনের "আইসক্রিম পার্লার নাশকতার মামলা"র  তাড়াতাড়ি শুনানির আর্জি নাকচ করে দেন। এই মামলাটি ১৯৯০-এর দশকে আইসক্রিম পার্লারের সাথে জড়িত যেখানে বালিকা এবং মহিলাদের পতিতাবৃত্তিতে প্রলুব্ধ করার জন্য করা হয়েছিল।
শেরপা (সংগঠন)
শেরপা (ইংরেজি ভাষায়: SHERPA, গবেষণা সংরক্ষণ এবং অ্যাক্সেসের জন্য একটি হাইব্রিড পরিবেশ সুরক্ষিত ) হল একটি সংস্থা যা মূলত ২০০২ সালে শেরপা প্রকল্প পরিচালনা ও পরিচালনার জন্য প্রতিষ্ঠিত হয়েছিল।
ইতিহাস
শেরপা যুক্তরাজ্যের বিশ্ববিদ্যালয়গুলিতে ভিত্তিক বেশ কয়েকটি উন্মুক্ত অ্যাক্সেস প্রাতিষ্ঠানিক ভাণ্ডার প্রতিষ্ঠায় সহায়তা করার প্রচেষ্টা হিসাবে শুরু করেছিল। শেরপা সংগঠন কখনও কখনও ভুলভাবে শেরপা প্রকল্প হিসাবে উল্লেখ করা হয়। শেরপা ২০০২ সালে স্টিফেন পিনফিল্ড দ্বারা প্রতিষ্ঠিত হয়েছিল, যিনি ২০১২ পর্যন্ত এটির পরিচালক হিসাবে অব্যাহত ছিলেন। সারা জীবন ধরে শেরপা বিল হাবার্ড দ্বারা পরিচালিত হয়েছে এবং প্রথমে এর ব্যবস্থাপক হিসাবে তারপর ২০১২ সাল থেকে পরিচালক হিসাবে।
সেইসাথে জিস্ক (পূর্বে নটিংহাম বিশ্ববিদ্যালয় ) ভিত্তিক একটি কর্মী দল, ৩৩ টি গবেষণা প্রতিষ্ঠান এবং সংস্থা SHERPA অংশীদারিত্ব নিয়ে গঠিত। এই অংশীদারিত্বের মেকআপে যুক্তরাজ্যের সর্বাধিক গবেষণামূলক সক্রিয় প্রতিষ্ঠানগুলির মধ্যে অনেকগুলিই অন্তর্ভুক্ত রয়েছে এবং প্রকল্প দলকে অনুশীলনকারীদের নেতৃত্বে অভিজ্ঞতা প্রদান করে।
পুরস্কার
২০০৭ সালে স্কলারলি কমিউনিকেশনে অসামান্য অর্জনের জন্য স্পার্ক ইউরোপ পুরস্কারের পুরষ্কার দিয়ে জাতীয় ও আন্তর্জাতিক স্তরে উন্মুক্ত অ্যাক্সেস এবং সংগ্রহস্থলগুলিকে সমর্থন করার জন্য শেরপা-এর কাজ স্বীকৃত হয়েছিল।
বর্তমান প্রকল্প এবং পরিষেবা
শেরপা একটি পূর্ণ বা উপদেষ্টা অংশীদার হিসাবে অনেকগুলি প্রকল্প এবং পরিষেবাতে জড়িত, যার মধ্যে রয়েছে:
শেরপা/রোমিও
শেরপা/রোমিও হল শেরপা দ্বারা পরিচালিত একটি পরিষেবা যা কপিরাইট দেখায় এবং একাডেমিক জার্নালগুলির স্ব-আর্কাইভিং নীতিগুলি খোলা অ্যাক্সেস করে ৷ রোমিও হল ওপেন আর্কাইভিংয়ের জন্য রাইটস মেটা ডাটা- এর সংক্ষিপ্ত রূপ।
ডাটাবেসটি তাদের স্ব-আর্কাইভিং নীতি অনুসারে প্রকাশকদের শ্রেণীবদ্ধ করতে একটি রঙ-কোডিং স্কিম ব্যবহার করেছিল। এটি লেখকদের দেখায় যে জার্নাল তাদের কপিরাইট স্থানান্তর চুক্তিতে প্রিপ্রিন্ট বা পোস্টপ্রিন্ট সংরক্ষণাগারের অনুমতি দেয় কিনা। এটি বর্তমানে ২২,০০০ টিরও বেশি জার্নালের রেকর্ড ধারণ করেছে। একটি নতুন সাইট চালু করার সাথে সাথে ২০২০ সালে রঙের কোডগুলি অবসর নেওয়া হয়েছিল।
শেরপা/জুলিয়েট
শেরপা-জুলিয়েট হল একাডেমিক ফান্ডিং সংস্থাগুলির দ্বারা গৃহীত ওপেন অ্যাক্সেস ম্যান্ডেটের একটি অনলাইন ডাটাবেস । এটি খোলা অ্যাক্সেসের আশেপাশে পরিষেবাগুলির শেরপা স্যুটের অংশ এবং জিস্ক দ্বারা পরিচালিত হয় (পূর্বে নটিংহাম বিশ্ববিদ্যালয় )।
ডেরা বাবা নানক
ডেরা বাবা নানক (Dera Baba Nanak) ভারতের পাঞ্জাব রাজ্যের গুরুদাসপুর জেলার একটি শহর।
শেরপা (সংগঠন)
শেরপা/জুলিয়েট
ডাটাবেসটিতে ১০০ টিরও বেশি তহবিলদাতার তথ্য রয়েছে, বেশিরভাগই যুক্তরাজ্য থেকে। তাদের প্রত্যেকের জন্য, জুলিয়েট স্ব-আর্কাইভিং, ওপেন অ্যাক্সেস জার্নাল এবং গবেষণা ডেটা সংরক্ষণাগার সংক্রান্ত তাদের নীতি নির্দেশ করে। ব্যবহারকারীরা একটি ফর্মের মাধ্যমে রেকর্ডের আপডেট বা একটি নতুন তহবিল যোগ করার পরামর্শ দিতে পারেন।
ডেরা বাবা নানক
জনসংখ্যার উপাত্ত
ভারতের ২০০১ সালের আদম শুমারি অনুসারে ডেরা বাবা নানক শহরের জনসংখ্যা হল ৭৪৯৩ জন। এর মধ্যে পুরুষ ৫২% এবং নারী ৪৮%।
শেরপা (সংগঠন)
শেরপা/জুলিয়েট
এই পরিষেবাটি মূলত সেই গবেষকদের জন্য উপযোগী যারা প্রকল্প-ভিত্তিক তহবিল পেয়েছেন এবং তাদের তহবিলের একটি স্পষ্ট সারাংশ চান। মূল নীতির লিঙ্কও দেওয়া আছে।
ডেরা বাবা নানক
জনসংখ্যার উপাত্ত
এখানে সাক্ষরতার হার ৭৫%। পুরুষদের মধ্যে সাক্ষরতার হার ৭৮% এবং নারীদের মধ্যে এই হার ৭২%। সারা ভারতের সাক্ষরতার হার ৫৯.৫%, তার চাইতে ডেরা বাবা নানক এর সাক্ষরতার হার বেশি।
উমা দেবী খটিক
উমা দেবী খটিক একজন ভারতীয় রাজনীতিবিদ এবং মধ্যপ্রদেশের বিধানসভার সদস্য। তিনি মধ্য প্রদেশের হাত্তা (দামোহ) আসনের প্রতিনিধিত্ব করেন এবং ভারতীয় জনতা পার্টির একজন সদস্য।
প্রাথমিক জীবন এবং শিক্ষা
তিনি দ্বাদশ শ্রেণি পড়াশোনা করেছেন ২০০৬ সালে।
রাজনৈতিক পেশা
উমা দেবী খটিক বিধানসভার সদস্য। তিনি মধ্যপ্রদেশের হাত্তা নির্বাচনী এলাকার প্রতিনিধিত্ব করেন এবং ভারতীয় জনতা পার্টির সদস্য।
অবস্থা (হিন্দু জ্যোতিষশাস্ত্র)
অবস্থা হচ্ছে বেদান্ত দর্শনের একটি প্রত্যয়। একটি সংস্কৃত শব্দ হলেও বাংলা ভাষাতে বহুল ব্যবহৃত হয়ে থাকে। উপনিষদের শাখা গ্রন্থ মান্ডূক্যোপনিষদে অবস্থার চারটি স্তর সংজ্ঞায়িত হয়েছে। সেগুলো হলো : জাগ্রৎ, স্বপ্ন, সুষুপ্তি (গভীর নিদ্রা) এবং তুরীয় (সম্পূর্ণ অচেতন অবস্থা)। যোগের মাধ্যমে তুরীয় অবস্থা লাভ করতে হয়। এটি সমাধি বা মোক্ষ নামেও পরিচিত। অবস্থার চারটি স্তর দ্বারা মানব জীবনের চারটি স্তর কেও বোঝানো হয়ে থাকে: বাল্য, যৌবন, প্রৌঢ় এবং বার্ধক্য। হিন্দু জ্যোতিষশাস্ত্রে কোনও নির্দিষ্ট সময়ে গ্রহ দ্বারা অর্জিত অবস্থা নির্ধারণের জন্য এই পদ্ধতিগুলি বিকশিত করেছে। পরাশর তাঁর ‘বৃহৎ পরাশর হোর শাস্ত্র’ গ্রন্থে ছয় ধরনের অবস্থা ব্যাখ্যা করেছেন।
অবস্থা সমূহ
অবস্থা মূলত শক্তির গৌণ উৎস। একটি গ্রহ যখন মৃত অবস্থায় নিজস্ব উজ্জ্বলতার চিহ্নে থাকে তখন সেই অবস্থাটি ঐ গ্রহটি বিকল হওয়ার চেয়ে ভাল। পরাশর তার ‘বৃহৎ পরাশর হোর শাস্ত্র’  বইটিতে গ্রহের অবস্থার উল্লেখযোগ্য রূপভেদ সমূহ উল্লেখ করেছেন:
সমস্ত মানক হিন্দু জ্যোতিষশাস্ত্রের বইগুলোতে পূর্বে উল্লিখিত অবস্থাগুলো শনাক্ত করার পদ্ধতি এবং সেইসাথে সেই অবস্থাগুলোতে প্রাপ্ত গ্রহগুলির ফলাফল বর্ণিত রয়েছে।
সংশ্লেষ
জ্যোতিষশাস্ত্র অনুসারে কোন একটি গ্রহ তার যেকোনো অবস্থা ০ ডিগ্রি থেকে ৩০ ডিগ্রির মধ্যে থাকে। একই অবস্থায় ভিন্ন ভিন্ন ডিগ্রিতে থাকার ফলে সেই গ্রহের প্রভাব বিভিন্নভাবে প্রতিফলিত হবে। আবার কোন রাশিতে কোন ডিগ্রী তে অবস্থান করে সেটাও গুরুত্বপূর্ণ কারণ একই ডিগ্রিতে অবস্থান করার পরেও ভিন্ন রাশিতে থাকায় সেই ডিগ্রিতে গ্রহের রূপ ভিন্ন থাকে।
গ্রহটি যদি বিষম রাশিতে (বেজোড় সংখ্যক অর্থাৎ, ১,৩,৫,৭,৯ ও ১১ রাশিতে) থাকে তাহলে:
আর যদি গ্রহটি সম রাশিতে(জোড় সংখ্যক, অর্থাৎ, ২,৪,৬,৮,১০,১২ রাশিতে অবস্থান করে) তাহলে:
জ্যোতিষশাস্ত্র অনুযায়ী কারও রাশিচক্রে গ্রহ যদি পারো অবস্থায় থাকে তাহলে সে ব্যক্তির অপরিপক্কতার প্রমাণ দেয়। তবে তা তার ক্রমান্বয়ে উন্নতি পূর্বাভাস দেয়। অন্যদিকে কুমার অবস্থায় তারপরিপক্কতার ঘোষণা করে তবে তার আরও উন্নতি পূর্বাভাস দেয়। আর যুবা অবস্থায় যেহেতু কোন গ্রহ সর্বোচ্চ শক্তিতে থাকে তাই কারো ক্ষেত্রে যদি গ্রহটির যুবা অবস্থায় থাকে তাহলে তার জন্য খুবই সুসংবাদ। কারণ এই অবস্থায় সবকিছুই তার অনুকূলে থাকে। সর্বক্ষেত্রেই তার উন্নতি লাভের সুযোগ বিদ্যমান থাকে। আর বৃদ্ধাবস্থা ও মৃত অবস্থান তুলনামূলক কম শক্তিহীন হয়ে পড়ে। আসলে মৃত অবস্থায় গ্রহ প্রায় একেবারেই শক্তিহীন হয়ে যায়। তাই কারও ক্ষেত্রে যদি গ্রহ বৃদ্ধাবস্থায় থাকে তাহলে তার অনেক সুযোগ থাকা সত্ত্বেও তার নষ্ট হওয়ার সম্ভাবনা বেশি। আর যদি মৃত অবস্থায় থাকে তাহলে তার অমঙ্গলের আশঙ্কা থাকে।
হিন্দু জ্যোতিষশাস্ত্রে আরও এগারোটি অবস্থার কথা বর্ণিত হয়েছে। যথা: অর্থাৎ এই অবস্থাগুলোর প্রভাব তাদের অবস্থা বা রূপের অনুরূপ।
তাৎপর্য
দক্ষ জ্যোতিষীরা কোন দশা ব্যবহার না করে শুধুমাত্র গ্রহস্থ অবস্থার ভিত্তিতে সফলভাবেই অনেক ভবিষ্যদ্বাণী করেছেন। 'অবস্থা'র কিছু গোপন ও লুকায়িত অর্থ রয়েছে যা একজন জ্যোতিষ অগত্যা ব্যাখ্যা করেছেন। মোগল সম্রাট আকবরের রাজজ্যোতিষী নীলকন্ঠ তাঁর প্রশ্ন তন্ত্র গ্রন্থে বলেছেন যদি দশটি গ্রহীয় অবস্থা পরীক্ষা করে ভবিষ্যদ্বাণী করা হয়, তাহলে সেই ভবিষ্যদ্বাণী কখনোই ভুল হবেনা।
কোয়েটা
কোয়েটা পাকিস্তানের একটি প্রধান শহর। এটি বেলুচিস্তানের রাজধানী। কোয়েটা পাকিস্তানের ফলের বাগান হিসাবে প্রসিদ্ধ। নয়নাভিরাম প্রাকৃতিক দৃশ্যের জন্য একসময়ে কোয়েটা খুদে প্যারিস হিসাবে পরিচিতি পেয়েছিল। শহরটি পাকিস্তানের উত্তর-পশ্চিম সীমান্তে অবস্থিত হওয়ায় পাকিস্তান ও আফগানিস্তান এই দুই দেশের বাণিজ্যের প্রধান কেন্দ্র হিসাবে গড়ে উঠেছে। কোয়েটা পাকিস্তানের সর্ব্বোচ্চ শহর। সমুদ্রপৃষ্ঠ থেকে শহরটির গড় উচ্চতা ১৬৮০ মিটার বা ৫৫১০ ফুট। শহরটির আনুমানিক জনসংখ্যা বিশ লক্ষ।
ইতিহাস
ধরনা করা হয় যে কাসি উপজাতির মানুষেরা কোয়েটার সবচেয়ে পুরাতন অধিবাসী। কোয়েটার ইতিহাসে সবচেয়ে প্রাচীন যে ঘটনার বর্ণনা পাওয়া যায় তা হল গজনির সুলতান মাহমুদের দ্বার আক্রান্ত ও বিজিত হওয়া। ১৮৮৬ সালে কোয়েটা ব্রিটিশ সাম্রাজ্যের অন্তর্ভুক্ত হয়। গুরুত্বপূর্ণ ভৌগোলিক অবস্থানের বিবেচনায় ব্রিটিশরা এখানে সামরিক স্থাপনা নির্মাণ করে। ১৯৩৫ সালের ৩১ মে সংগঠিত ভূমিকম্পে শহরটির ব্যাপক ক্ষতি সাধিত হয় এবং ৪০,০০০ মানুষ নিহত হয়।
ব্রিটিশ বিরোধী স্বাধীনতা আন্দোলনের সময় মুসলিম প্রধান কোয়েটা মুসলীম লীগকে সমর্থন জানায় এবং পাকিস্তান আন্দোলনে সামিল হয়। পাকিস্তানের জন্মের পর কোয়েটা নতুন প্রদেশ বেলুচিস্তানের রাজধানী হিসাবে স্বীকৃতি পায়। জেনারেল আইয়ুব খানের আমলে ১৯৫৯ সারে প্রাদেশিক শাসন ব্যবস্থা রোহিত করা হয়। ১৯৭১ সালে বাংলাদেশের স্বাধীনতা যুদ্ধের পর পাকিস্তানে প্রাদেশিক স্বাশন পুনঃপ্রতিষ্ঠিত হয় ও কোয়েটা রাজধানীর মর্যাদা ফিরে পায়।
পাকিস্তানের বর্তমান শাসন ব্যবস্থা ‍অনুসারে (২০০১ সালের হালনাগাদ), কোয়েটাকে একটি নগর-জিলার মর্যাদা দেয়া হয়েছে। যা দুইটি শহরে বিভক্ত।
সিকান্‌দার আবু জাফর
সিকান্দার আবু জাফর (১৯ মার্চ ১৯১৮/১৯১৯ - ৫ আগস্ট ১৯৭৫) একজন বাঙালি কবি, সঙ্গীত রচয়িতা, নাট্যকার ও সাংবাদিক। তিনি ভারত বিভাগোত্তর কালে প্রকাশিত সাহিত্য পত্রিকা সমকাল সম্পাদনার জন্য বিশেষভাবে খ্যাত। তার একটি বিখ্যাত কবিতা হলো
জনতার সংগ্রাম চলবেই, আমাদের সংগ্রাম চলবেই হতমানে অপমানে নয়, সুখ সম্মানে বাঁচবার অধিকার কাড়তে দাস্যের নির্মোক ছাড়তে অগণিত মানুষের প্রাণপণ যুদ্ধ চলবেই চলবেই, আমাদের সংগ্রাম চলবেই।
এটি পরে জনপ্রিয় গণসঙ্গীতে রূপান্তরিত হয়।
জন্ম ও পরিবার
সিকান্দার আবু জাফর ১৯১৯ সালের ১৯ মার্চ তৎকালীন খুলনা জেলার তালা উপজেলার তেঁতুলিয়া গ্রামে জন্ম গ্রহণ করেন। পিতার নাম সৈয়দ মঈনুদ্দীন হাশেম। পেশায় কৃষক ও ব্যবসায়ী ছিলেন। পিতৃব্য সৈয়দ জালালুদ্দীন হাশেম।
শিক্ষা ও কর্মজীবন
স্থানীয় স্কুল থেকে ম্যাট্রিক পাস করার পর তিনি কলকাতার রিপন কলেজে পড়েন। ১৯৪১ সালে তিনি কাজী নজরুল ইসলামের নবযুগ পত্রিকায় যোগ দেন। এছাড়া দৈনিক ইত্তেফাক, দৈনিক মিল্লাত-এ চাকরি করতেন।  আমাদের সংগ্রাম চলবেই তার রচনা বিখ্যাত গান। দেশবিভাগের পর তিনি ঢাকায় চলে আসেন। পঞ্চাশের দশকে রেডিও পাকিস্তানের শিল্পী হিসেবে কাজ করেন। ১৯৫৭ সাল থেকে ১৯৭৫ সাল পর্যন্ত তিনি সাহিত্য পত্রিকা 'সমকাল'-এর প্রকাশক ও সম্পাদকের দায়িত্ব পালন করেন। ১৯৭৫ সালের ৫ আগস্ট সিকান্দার আবু জাফর মৃত্যুবরণ করেন।
সমকাল প্রকাশ ও সম্পাদনা
একজন সাহিত্যিক হিসেবে সিকানদার আবু জাফরের যে খ্যাতি তার চেয়েও অনেক বেশি প্রসিদ্ধি সাহিত্য সম্পাদক হিসেবে। সাহিত্য পত্রিকা সমকাল সাহিত্য পত্রিকার প্রকাশ ও সম্পাদনা তার জীবনের একটি তাৎপর্যময় ঘটনা। ১৯৫৭ থেকে ১৯৭৫ খ্রিষ্টাব্দ পর্যন্ত তিনি  ‘সমকালে’র প্রকাশক ও সম্পাদকের দায়িত্ব পালন করে পূর্ব বঙ্গের সাহিত্য আন্দোলনে নতুন গতির সঞ্চার করেছিলেন।  এ পত্রিকায় ষাটের দশকের নামী-দামী সকল কবি-লেখকের রচনা প্রকাশিত হয়েছে। লেখার সাবধানী ও নৈর্ব্যক্তিক নির্বাচন, প্রতিভাবান নতুন লেখকদের মর্যাদা প্রদান, মনোযোগী সম্পাদনা এবং মুদ্রণ পরিপাট্যের জন্য সমকাল সকল কবি-লেখকের জন্য স্বপ্নের পত্রিকা হয়ে উঠেছিল। একই সঙ্গে এটি প্রগতিশীল বাংলা সাহিত্যধারার অগ্রগামী সাহিত্য পত্রে পরিণত হয়েছিল। তাঁর নিজরেও প্রচুর লেখা এ পত্রিকায় তিনি প্রকাশ করেছিলেন যার মধ্যে রয়েছে বিখ্যাত বাংলা ছাড় কবিতাটি: রক্তচোখের আগুন মেখে ঝলসে যাওয়া আমার বছরগুলো
আজকে যখন হাতের মুঠোয় কণ্ঠনালীর খুন পিয়াসী ছুরি
কাজ কি তবে আগলে রেখে বুকের কাছে কেউটে সাপের ঝাপি
আমার হাতেই নিলাম আমার নির্ভরতার চাবি
তুমি আমার আকাশ থেকে সরাও তোমার ছায়া
তুমি বাংলা ছাড়ো।
পুরস্কার ও সম্মাননা
তিনি ১৯৬৬ সালে বাংলা একাডেমি পুরস্কার-এ ভূষিত হন এবং ১৯৮৪ সালে মরণোত্তর একুশে পদক লাভ করেন।
সুশ্রুত সংহিতা
সুশ্রুত সংহিতা ঐতিহাসিকভাবে অত্যন্ত গুরুত্বপূর্ণ। কারণ এতে ঐতিহাসিকভাবে এমন অধ্যায় রয়েছে যেগুলো শল্যবিদ্যা, যন্ত্রবিদ্যা ও কৌশলের বর্ণনা করা হয়েছে যা বর্তমানেও আধুনিক বিজ্ঞানের শল্য চিকিৎসায় অনুসরণ করা হয়। তাল-পাতায় লেখা পাণ্ডুলিপির প্রাচীনতম সুশ্রুত সংহিতাটি নেপালের কায়সার লাইব্রেরিতে সংরক্ষিত রয়েছে।
কালপঞ্জি
এক শতাব্দীরও বেশি আগে, পণ্ডিত রুডল্ফ হোর্নেল (১৮৪১ – ১৯১৮) প্রস্তাব করেছিলেন যে, শতপথ ব্রাহ্মণ, যেটি প্রথম-সহস্রাব্দ খ্রিস্টপূর্বাব্দের মাঝামাঝি থেকে বৈদিক পাঠ, সুশ্রুতের মতবাদ সম্পর্কে সচেতন ছিলেন, সুশ্রুতের মতবাদের তারিখের উপর ভিত্তি করে হওয়া উচিত। শতপথ ব্রাহ্মণের রচনার তারিখটি নিজেই অস্পষ্ট, হোয়ার্নল যোগ করেছেন এবং তিনি এটিকে খ্রিস্টপূর্ব ৬ষ্ঠ শতাব্দী বলে অনুমান করেছেন। সুশ্রুত সংহিতার জন্য হোর্নলের ৬০০ খ্রিস্টপূর্বাব্দের তারিখটি অনেক হস্তক্ষেপকারী পাণ্ডিত্য সত্ত্বেও সমালোচনামূলকভাবে উদ্ধৃত করা অব্যাহত রয়েছে। অনেক পণ্ডিত পরবর্তীকালে কাজের তারিখ সম্পর্কে মতামত প্রকাশ করেছেন, এবং এই অনেক মতামতকে মিউলেনবেল্ড তার হিস্ট্রি অফ ইন্ডিয়ান মেডিক্যাল লিটারেচারে সংক্ষিপ্ত করেছেন। বস্লাফের মতে খ্রিস্টিয় ৬ষ্ঠ শতাব্দী বর্তমান বিদ্যমান পাঠ্যের তারিখ বলে মনে করেন।
কালানুক্রমিক সমস্যার কেন্দ্রবিন্দু হল যে সুশ্রুত সংহিতা বিভিন্ন হাতের কাজ। পাণ্ডুলিপি পুস্তকের শেষ পৃষ্ঠায় ও মধ্যযুগীয় ভাষ্যকারদের দ্বারা লিপিবদ্ধ অভ্যন্তরীণ ঐতিহ্য স্পষ্ট করে যে সুশ্রুত সংহিতা-এর পুরানো সংস্করণ ১-৫ ধারা নিয়ে গঠিত, যার ষষ্ঠ অংশটি পরবর্তী লেখক যোগ করেছেন। যাইহোক, আমাদের কাছে সবচেয়ে পুরনো পাণ্ডুলিপির কাজ ইতিমধ্যেই ষষ্ঠ অংশ রয়েছে।
সুশ্রুত সংহিতার কালপঞ্জির সবচেয়ে বিস্তারিত ও বিস্তৃত বিবেচ্য বিষয় হল যেটি মেউলেনবেল্ড তার হিস্ট্রি অফ ইন্ডিয়ান মেডিক্যাল লিটারেচার (১৯৯৯-২০০২)-এ প্রকাশ করেছেন। এই জটিল প্রশ্নের সমস্ত গুরুতর বিবেচনা এই কাজের সচেতনতা দেখাতে হবে।মেউলেনবেল্ড বলেছিলেন যে সুশ্রুত সংহিতা সম্ভবত এমন কাজ যাতে বেশ কয়েকটি ঐতিহাসিক স্তর রয়েছে, যার রচনাটি খ্রিস্টপূর্ব গত শতাব্দীতে শুরু হয়ে থাকতে পারে এবং এটির বর্তমান টিকে থাকা অন্য একজন লেখক দ্বারা সম্পূর্ণ করেছিলেন যিনি এর প্রথম পাঁচটি বিভাগ সংশোধন করেছেন ও দীর্ঘ, চূড়ান্ত বিভাগটি যোগ করেছেন, "উত্তরতন্ত্র"। সম্ভবত সুশ্রুত সংহিতা পণ্ডিত দ্রোহবালা (৩০০-৫০০ খৃষ্টাব্দ) এর কাছে পরিচিত ছিল, যা আধুনিক যুগে টিকে থাকা কাজের সংস্করণের সর্বশেষ তারিখ দেয়।
সুশ্রুত সংহিতা - বৈজ্ঞানিক সংক্ষিপ্তসারে, ভারতীয় বিজ্ঞানের ইতিহাসবিদ রায়, গুপ্ত এবং রায় নিম্নলিখিত মতটি উল্লেখ করেছেন, যা মূলত মেউলেনবেল্ডের মতই:
"ভারতের ন্যাশনাল ইনস্টিটিউট অফ সায়েন্সেসের কালানুক্রম কমিটি (প্রসিডিংস, ১৯৫২), অভিমত ছিল যে খ্রিস্টীয় তৃতীয় থেকে চতুর্থ শতাব্দীকে নাগার্জুন কর্তৃক সুশ্রুত সংহিতার পুনরুদ্ধারের তারিখ হিসাবে গ্রহণ করা যেতে পারে, যা ডাল্লানার ভাষ্যের ভিত্তি তৈরি করেছিল।"
ভারতীয় চিকিৎসা ও সংস্কৃত সাহিত্যের ইতিহাসের বিশ্ববিদ্যালয়ের পণ্ডিতদের মধ্যে এই মতটি সর্বসম্মত।
রচয়িতা
সুশ্রুত (অর্থ "বিখ্যাত" )-কে পাঠ্যটির লেখক হিসাবে নামকরণ করা হয়েছে। ভগবান ধন্বন্তরি আয়ুর্বেদ সম্পর্কে সুশ্রুতকে যেসব উপদেশ দিয়েছিলেন, এই গ্রন্থে তা লিপিবদ্ধ করা হয়েছে। পাঠ্যটিতে দেখা যায়, সুশ্রুত সহ অন্যান্য ঋষিগণ ধন্বন্তরির নিকট এই শাস্ত্র অধ্যয়ন করেন। দিবোদাস প্রথম ধন্বন্তরির নিকট রোগ নিরাময়ের উপায় নিয়ে প্রশ্ন করেন। এবং পরবর্তীতে শল্যতন্ত্রের উপদেশ প্রদানের জন্য জিজ্ঞাসা করতে সুশ্রুতকে বেছে নেওয়া হয়। দিবোদাসকে বৌদ্ধ জাতকের মতো প্রাথমিক গ্রন্থে বলা হয়েছে যে তিনি চিকিৎসক ছিলেন যিনি তক্ষশীলার (ঝিলম নদীর তীরে) অন্য মেডিকেল স্কুলের সমান্তরালে কাশী (বারাণসী) এর একটি স্কুলে পড়াতেন, কখনও কখনও খ্রিস্টপূর্ব ১২০০ ও ৬০০ এর মধ্যে। সুশ্রুত সংহিতার ঐতিহ্যের সাথে দৃঢ়ভাবে যুক্ত সুশ্রুত নামের প্রাচীনতম উল্লেখগুলো বোওয়ার পাণ্ডুলিপিতে (খ্রিস্টীয় ৪র্থ বা ৫ম শতাব্দী), যেখানে সুশ্রুত হিমালয়ে বসবাসকারী দশজন ঋষির একজন হিসেবে তালিকাভুক্ত।
১৯৮৫ সালে রাও প্রস্তাব করেছিলেন যে মূল "স্তর" এর লেখক ছিলেন "বড় সুশ্রুত" (পুরাতন সুশ্রুত), যদিও এই নামটি প্রাথমিক সংস্কৃত সাহিত্যে কোথাও দেখা যায় না। রাও বলেন, পাঠ্যটি বহু শতাব্দী পরে সংশোধন করা হয়েছিল "অন্য সুশ্রুত দ্বারা, তারপর নাগার্জুন দ্বারা, এবং তারপরে উত্তর-তন্ত্র পরিপূরক হিসাবে যোগ করা হয়েছিল। এটি সাধারণত পণ্ডিতদের দ্বারা গৃহীত হয় যে "সুশ্রুত" নামে বেশ কিছু প্রাচীন লেখক ছিলেন যারা এই পাঠে অবদান রেখেছিলেন।